smcproject/ml-wiki-sentences huggingface dataset:
പിന്നീട് ചുരുക്കി ദി സ്റ്റേറ്റ്സ്മാൻ എന്ന് പുനർനാമകരണം ചെയ്തു.
ബ്രിട്ടീഷ് ഭരണകാലത്ത് ബ്രിട്ടീഷ് മാനേജ്മെന്റായിരുന്നു പത്രം നിയന്ത്രിച്ചിരുന്നത്.
സ്വാതന്ത്ര്യാനന്തരം ഇന്ത്യകാർക്ക് കൈമാറി.
പരം ചൊപ്രയായിരുന്നു ആദ്യ ഇന്ത്യൻ എഡിറ്റർ 
ബംഗാളിലെ ഏറ്റവും കൂടുതൽ പ്രചാരമുള്ള ഇംഗ്ലീഷ് ദിനപത്രമായിരുന്നു എങ്കിലും ടൈംസ് ഓഫ് ഇന്ത്യ , ഹിന്ദുസ്ഥാൻ ടൈംസ് , ടെലഗ്രാഫ് , എന്നീ പുതിയ പത്രങ്ങളുടെ ആവിർഭാവത്തോടെ ആ സ്ഥാനം നഷ്ട്പെട്ടു..
ദൈനിക് സ്റ്റേറ്റ്സ്മാൻ എന്ന പേരിൽ ഒരു ബംഗാളി ദിനപത്രവും 2004 മുതൽ പ്രസിദ്ധീകരിച്ചുവരുന്നു.
arjun= അവലംബം = പുറമേനിന്നുള്ള കണ്ണികൾ Official site of The Statesman The Statesman and Bartaman Combination Rates Archived 2009-05-05 at the Wayback Machine .
Indian Newspapers and Magazines Online from worldpress.org
ദി സ്റ്റോറി ഓഫ് മാൻ‌കൈൻഡ് ഇംഗ്ലീഷ് വിലാസം https://ml.wikipedia.org/wiki/The_Story_of_Mankind
ഹെന്റിക് വില്യം വാൻ ലൂൺ രചിച്ച ഗ്രന്ഥമാണ് മനുഷ്യരാശിയുടെ കഥ (English: The Story of Mankind ).
1921ലാണ് ഈ പുസ്തകം ആദ്യമായി പ്രസിദ്ധീകരിച്ചത്.
ബാലസാഹിത്യത്തിന് ഈ ഗ്രന്ഥം നൽകിയ സംഭാവനകൾ പരിഗണിച്ച് 1922ൽ ഹെന്റിക് വില്യം വാൻ ലൂണിന് ന്യൂബെറി മെഡൽ ലഭിച്ചു.
ആദ്യകാലഘട്ടം മുതലുള്ള മനുഷ്യന്റെ ചരിത്രമാണ് ഈ ഗ്രന്ഥത്തിൽ പരാമർശിക്കുന്നത്.
ഓരോ കാലങ്ങളിലും ഉണ്ടായിരുന്ന സംസ്കാരങ്ങളെക്കുറിച്ചും എഴുത്തിലും കലയിലും ഉണ്ടായ മാറ്റങ്ങളെക്കുറിച്ചും ഈ ഗ്രന്ഥത്തിൽ പറയുന്നു.
ഗ്രന്ഥത്തിൽ ഉപയോഗിച്ചിരിക്കുന്ന ചിത്രങ്ങൾ വരച്ചതും ഹെന്റിക് വില്യം വാൻ ലൂൺ ആണ്.
നിരവധി ഭാഷകളിലേക്ക് മനുഷ്യരാശിയുടെ കഥ പരിഭാഷ ചെയ്യപ്പെട്ടിട്ടുണ്ട്.
മനുഷ്യരാശിയുടെ കഥയെ ആധാരമാക്കി 1957ൽ റൊണാൾഡ് കോൾമാനെ നായകനാക്കി The Story of Mankind എന്ന പേരിൽ ഒരു ചലച്ചിത്രം പുറത്തിറങ്ങിയിരുന്നു.
അവലംബം https://www.wsj.com/articles/SB10001424052702303997604579238151381647412 പുറം കണ്ണികൾ Plain text.
The Story of Mankind , available at Internet Archive .
Scanned, illustrated books.
The Story of Mankind public domain audiobook at LibriVox
ദി സ്ലീപ്പിംഗ് ബ്യൂട്ടി (ബാലെ) ഇംഗ്ലീഷ് വിലാസം https://ml.wikipedia.org/wiki/The_Sleeping_Beauty_(ballet) Ballets by Pyotr Ilyich Tchaikovsky Swan Lake (1876) Sleeping Beauty (1889) The Nutcracker (1892) List of all compositions ക സ തി
ആമുഖം പറയുന്ന ആളും മൂന്ന് അഭിനേതാക്കളും ചേർന്ന ഒരു ബാലെ ആണ് ദി സ്ലീപ്പിംഗ് ബ്യൂട്ടി (Russian: Спящая красавица / Spyashaya krasavitsa).
ആദ്യം ഈ ബാലെ 1890-ൽ അവതരിപ്പിച്ചു.
പിയോട്ടർ ഇല്ലിച്ച് ചൈകോവ്സ്കി (അദ്ദേഹത്തിന്റെ ഓപ്പസ് 66) ഇതിൻറെ സംഗീതം നിർവഹിച്ചു.
1889-ൽ സംഗീതം പൂർത്തിയായ ഈ ബാലെ അദ്ദേഹത്തിന്റെ മൂന്ന് ബാലെറ്റുകളിൽ രണ്ടാമത്തേതാണ്.
പ്രഥമമായ രംഗം ആവിഷ്കരിച്ചത് ഇവാൻ വെസെവോലോസ്കി ആണ്.
ഇത് ചാൾസ് പെരാൾട്ടിന്റെ നിഷ്‌ക്രിയമായ ലാ ബെല്ലെ ഔ ബോയിസ് അടിസ്ഥാനമാക്കിയുള്ളതാണ്.
മരിയസ് പെറ്റിപയായിരുന്നു ആദ്യകാല നിർമ്മാണത്തിന്റെ നൃത്തസംവിധായകൻ.
അവലംബം ബാഹ്യ ലിങ്കുകൾ The Sleeping Beauty എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വീഡിയോ സാമ്പിൾ The Sleeping Beauty - Choreography by Rudolf Nureyev The Ballet Soloist (aka Russian Ballerina ) – 1947 Soviet musical film with scenes from Tchaikovsky's Swan Lake and The Sleeping Beauty .
With subtitles in Esperanto.
Solo of Prince Désiré from Pas de deux (Act 3) danced by Rudolf Nureyev (from YouTube ) Scores [[scores:{{{id}}}|Sleeping Beauty]]: Free scores at the International Music Score Library Project ചരിത്രം Tchaikovsky Research
ദി സ്റ്റോറി ഓഫ് തം ആൻഡ് കാം ഇംഗ്ലീഷ് വിലാസം https://ml.wikipedia.org/wiki/The_Story_of_T%E1%BA%A5m_and_C%C3%A1m
ഒരു പുരാതന വിയറ്റ്നാമീസ് യക്ഷിക്കഥയാണ് ദി സ്റ്റോറി ഓഫ് തം ആൻഡ് കാം (വിയറ്റ്നാമീസ്: Truyện Tấm Cám) .
കഥയുടെ ആദ്യഭാഗം യൂറോപ്യൻ നാടോടി കഥയായ സിൻഡ്രെല്ലയുമായി വളരെ സാമ്യമുള്ളതാണ്.
നിരവധി വിയറ്റ്നാമീസ് യൂട്യൂബർമാരും പരസ്യദാതാക്കളും യക്ഷിക്കഥയുടെ പാരഡികൾ പരാമർശിക്കുന്നു അല്ലെങ്കിൽ സൃഷ്ടിക്കുന്നു.
Tam Cam: the Untold Story എന്ന് പേരിട്ടിരിക്കുന്ന കഥയുടെ ഒരു ചലച്ചിത്രാവിഷ്കാരം Ngô Thanh Vân നിർമ്മിക്കുകയും 2016 ഓഗസ്റ്റ് 19-ന് വിയറ്റ്നാമിൽ റിലീസ് ചെയ്യുകയും ചെയ്തു.
ചിത്രത്തിന്റെ തീം ഗാനമായ Bống bống bang bang യുട്യൂബിൽ നൂറുകണക്കിന് ദശലക്ഷക്കണക്കിന് കാഴ്ച്ചകൾ നേടി.
പ്ലോട്ട് രാജാവിനെ വിവാഹം കഴിക്കുന്നതിന് മുമ്പുള്ള തമ്മിന്റെ ജീവിതം
രണ്ട് അർദ്ധ സഹോദരിമാരെക്കുറിച്ചാണ് കഥ; മൂത്തവന്റെ പേര് ടാം (പൊട്ടിച്ച അരി) എന്നും ഇളയവളുടെ പേര് കാം (അരി തവിട്) എന്നാണ്.
ടാമിന്റെ അമ്മ നേരത്തെ മരിക്കുകയും അവളുടെ അച്ഛൻ വീണ്ടും വിവാഹം കഴിക്കുകയും ചെയ്തു.
കാമിന്റെ അമ്മയായ രണ്ടാനമ്മയ്‌ക്കൊപ്പമാണ് ടാം താമസിക്കുന്നത്.
രണ്ടാനമ്മ ക്രൂരതയിൽ ആനന്ദം അനുഭവിക്കുന്നവളാണ്.
കൂടാതെ വീട്ടുജോലികളെല്ലാം ടാമിനെ ചെയ്യാൻ പ്രേരിപ്പിക്കുന്നു അതേസമയം കാമിന് ഒന്നും ചെയ്യേണ്ടതില്ല.
ഒരു ദിവസം, രണ്ടാനമ്മ ടാമിനോടും കാമിനോടും "ടെപ്" (കരിഡിന, ചെമ്മീനിന്റെ ഉഷ്ണമേഖലാ ജനുസ്സ്) പിടിക്കാൻ വയലിലേക്ക് പോകാൻ പറയുന്നു, ആർക്കെങ്കിലും ഏറ്റവും കൂടുതൽ പിടിക്കുന്നവർക്ക് ഒരു പുതിയ ചുവന്ന യം (വിയറ്റ്നാമീസ് പരമ്പരാഗത ബോഡിസ്) നൽകാമെന്ന് വാഗ്ദാനം ചെയ്യുന്നു.
ടാം ഉടൻ തന്നെ അവളുടെ കൊട്ട നിറയ്ക്കുന്നു, കാം വെള്ളത്തിൽ കളിക്കുകയും ഒന്നും പിടിക്കാതിരിക്കുകയും ചെയ്യുന്നു.
തന്റെ സഹോദരിക്ക് യഥാർത്ഥത്തിൽ ചുവന്ന യമം ലഭിക്കാൻ അവസരമുണ്ടെന്നും ആ ദിവസം ഏതാണ്ട് പൂർത്തിയായെന്നും മനസ്സിലാക്കിയ കാം, ടാമിന്റെ ജോലി അട്ടിമറിക്കാനുള്ള പദ്ധതിയുമായി വരുന്നു.
കാം മൂത്ത സഹോദരിയോട് മുടി കഴുകാൻ പറയുന്നു, എല്ലാ കരിദിനങ്ങളെയും പിടിച്ച് മുടി ഇത്ര ചെളിയായാൽ രണ്ടാനമ്മ അവളെ ശകാരിക്കുമെന്ന് പറഞ്ഞു, ടാം അനുസരിക്കുന്നു.
ടാം അവളുടെ തലമുടി കഴുകിക്കൊണ്ടിരിക്കുമ്പോൾ, കാം ടാമിന്റെ കൊട്ടയിൽ നിന്ന് ചെമ്മീൻ മുഴുവൻ അവളുടെ വീട്ടിലേക്ക് മാറ്റി വീട്ടിലേക്ക് പോകുന്നു.
അവലംബം കൂടുതൽ വായനയ്ക്ക് Bui, Tran Quynh Ngoc.
"Structure and Motif in the ‘Innocent Persecuted Heroine’ Tale in Vietnam and Other Southeast Asian Countries".
In: International Research in Children's Literature , Volume 2 Issue 1 (2008).
pp. 36-48.
ISSN 1755-6198 .
https://doi.org/10.3366/E1755619809000477 പുറംകണ്ണികൾ Tam and Cam
നിദാ ഫാസ്ലി
നിദാ ഫാസ്ലി (ഉർദു:ندا فاضلی) ഉർദുവിലെ ഒരു പ്രസിദ്ധ കവിയും സിനിമാ ഗാനരചയിതാവുമായിരുന്നു.
അദ്ദേഹത്തിന്റെ പൂർണ നാമം മുഖ്തദ ഹസൻ നിദാ ഫാസലി എന്നാണ്.
നിദാ ഫാസലി ജനിച്ചത് ഡെൽഹിയിലെ ഒരു കശ്മീരി കുടുംബത്തിലാണ്.
പക്ഷേ അദ്ദേഹം പഠിചതും വളർന്നതും  ഗ്വാളിയോറിലാണ്.
അദ്ദേഹത്തിന്റെ അച്ഛനും ഒരു ഉർദു കവിയായിരുന്നു.
2016 ഫെബ്രുവരി 8 ന് ഹൃദയാഘാതത്തെ തുടർന്ന് നിദാ ഫാസലി  മുംബൈയിൽ അന്തരിച്ചു.
ദേശീയോദ്ഗ്രഥനത്തിന് സംഭാവനകൾ
നിദാ ഫാസിലി വിഭജനത്തെ എതിർത്തിരുന്നു.
മാത്രമല്ല അദ്ദേഹം സാമുദായിക കലാപങ്ങൾക്കും രാഷ്ട്രീയക്കാരുടെ മൗലികവാദത്തിനും എതിരേ ശക്തമായി ആഞ്ഞടിച്ചു.
1992  ലെ കലാപ സമയത്ത് സുരക്ഷാ കാരണങ്ങളാൽ ഒരു സുഹൃത്തിന്റെ വീട്ടിൽ അഭയം തേടി.
സാമുദായിക ഐക്യത്തിന് വേണ്ടി തൂലിക ചലിപ്പിച്ചതിന് അദ്ദേഹത്തെ ദേശീയോദ്ഗ്രഥന പുരസ്കാരം നൽകി ആദരിച്ചു.
ഉർദു, ഹിന്ദി, ഗുജറാത്തി ഭാഷകളിലായി 24 പുസ്തകങ്ങൾ അദ്ദേഹം എഴുതിയിട്ടുണ്ട്.
അവയിൽ ചിലത് മഹാരാഷ്ട്രയിലെ സ്കൂൾ പാഠപുസ്തകമാക്കിയിട്ടുണ്ട്.
ദീവാരോങ് കേ ബീച് എന്ന ആത്മകഥാരൂപ നോവലിന് മധ്യപ്രദേശ് സർക്കാറിന്റെ മീർ തഖി മീർ പുരസ്കാരം ലഭിച്ചിട്ടുണ്ട്.
പുരസ്കാരങ്ങൾ ഖോയാ ഹുആ സാ കുഛ് എന്ന ഉർദു കാവ്യസമാഹാരത്തിന് 1998 ൽ സാഹിത്യ അക്കാദമി അവാർഡ് .
2003 ൽ സുർ എന്ന സിനിമയിലെ  ഏറ്റവും മികച്ച ഗാനരചയിതാവിനുള്ള സ്റ്റാർ സ്ക്രീൻ അവാർഡ് .
2003 ൽ സുർ എന്ന സിനിമയിലെ ആ ഭി ജാ എന്ന ഗാനത്തിന് ഏറ്റവും മികച്ച ഗാനരചയിതാവിനുള്ള ബോളിവുഡ് മൂവി അവാർഡ് .
2013 ൽ ഭാരത സർക്കാറിന്റെ പദ്മശ്രീ പുരസ്കാരം.
നിദർശന (അലങ്കാരം) ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
വർണ്ണ്യവസ്തുവിന്റെ സദ് ഗുണം, ഫലം, ഭാവം എന്നിവയ്ക്ക് സദൃശങ്ങളായ സദ്ഭാവങ്ങളെ വർണ്ണ്യവസ്തുവിനോട് ചേർന്ന് എടുത്തുകാണിക്കുന്ന അലങ്കാരമാണ്‌ നിദർശന .
ഉദ്ഭടാലങ്കാര പ്രകാശത്തിൽ വിദർശന എന്ന പേരും ഈ അലങ്കാരത്തിനുണ്ട്.
ലക്ഷണം വിശിഷ്ടധർമ്മികൾക്ക് ഐക്യം 
ആരോപിച്ചാൽ നിദർശന കാവ്യാലങ്കാരങ്ങൾ
നിത്യാനന്ദാശ്രമം ഗുജറാത്തിലെ സോമനാഥ ക്ഷേത്രത്തിന്റെ മാതൃകയിൽ നിർമ്മിച്ച ക്ഷേത്രം നിത്യാനന്ദ സ്വാമി ഉപയോഗിച്ചിരുന്ന കിടക്കയും, കട്ടിലും
കേരളത്തിലെ കാസർഗോഡ് ജില്ലയിലെ ഒരു ആശ്രമമാണ് നിത്യാനന്ദാശ്രമം.
സ്വാമി നിത്യാനന്ദ ആണ് ഈ ആശ്രമം സ്ഥാപിച്ചത്.
മുൻപ് ഈ ആശ്രമം നിൽക്കുന്ന സ്ഥലം വനപ്രദേശമായിരുന്നു.
ഇവിടെ ഒരു മലയോരത്ത് സ്വാമി 45 ഗുഹകൾ നിർമ്മിച്ചു.
ഈ ഗുഹകളിൽ ഇരുന്ന് ഭക്തർക്ക് ധ്യാനിക്കാം.
1963 -ൽ ഗുജറാത്തിലെ സോമനാഥ ക്ഷേത്രത്തിന്റെ മാതൃകയിൽ നിർമ്മിച്ച ഒരു ക്ഷേത്രവും ഇവിടെ ഉണ്ട്.
സ്വാമി നിത്യാനന്ദയുടെ പഞ്ചലോഹത്തിൽ നിർമ്മിച്ച ഒരു പൂർണ്ണകായ പ്രതിമയും ഇവിടെ ഉണ്ട്.
സ്വാമി ഇരിക്കുന്ന രൂപത്തിൽ ആണ് പ്രതിമ നിർമ്മിച്ചിരിക്കുന്നത്.
ഹോസ്ദുർഗ്ഗ് കോട്ടയ്ക്ക് അടുത്തായി 25 ഏക്കർ സ്ഥലത്താണ് ഈ ആശ്രമം സ്ഥിതിചെയ്യുന്നത്.
ഭഗവദ് ഗീതയിൽ നിന്നുള്ള രംഗങ്ങളുടെ ചില മനോഹരമായ ശില്പങ്ങളും ഈ ആശ്രമത്തിൽ ഉണ്ട്.
ഇതും കാണുക ആനന്ദാശ്രമം അനുബന്ധം കാസർഗോഡ് എൻ.ഐ.സി. വെബ് വിലാസം Archived 2007-09-28 at the Wayback Machine .
ട്രാവൽ കേരള .
കോം Archived 2007-01-02 at the Wayback Machine .
നിദ്ര (വിവക്ഷകൾ)
നിദ്ര എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
നിദ്ര - ഉറക്കം എന്ന അർഥത്തിൽ നിദ്ര (1981) - ഭരതൻ സംവിധാനം ചെയ്ത 1981-ലെ മലയാളചലച്ചിത്രം നിദ്ര (2012) - ഭരതന്റെ മകൻ സിദ്ധാർഥ് സംവിധാനം ചെയ്ത 2012-ലെ മലയാളചലച്ചിത്രം ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
നിദ അല്ലാം
അമേരിക്കയിലെ ഒരു രാഷ്ട്രീയപ്രവർത്തകയും ഡാറ്റാ  അനലിസ്റ്റുമാണ് നിദ അല്ലാം (ജനനം: ഡിസംബർ 15, 1993).
നിദ്ര (2012-ലെ ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Nidra_(film_2012)
ഭരതന്റെ സംവിധാനത്തിൽ 1981-ൽ പുറത്തിറങ്ങിയ നിദ്രയുടെ പുനരാവിഷ്കരണമാണ് 2012 ഫെബ്രുവരി 24-ന് പുറത്തിറങ്ങിയ നിദ്ര .
ഭരതന്റെ മകൻ സിദ്ധാർഥ് ഭരതൻ ആദ്യമായി സംവിധാനം നിർവഹിച്ച ചിത്രമാണ് നിദ്ര.
സിദ്ധാർഥ് തന്നെ നായകകഥാപാത്രത്തെ അവതരിപ്പിച്ച ചിത്രത്തിൽ റിമ കല്ലിങ്കലാണ് നായികയായി അഭിനയിച്ചിരിക്കുന്നത്.
ജിഷ്ണു രാഘവൻ , സരയു , തലൈവാസൽ വിജയ് , രാജീവ് പരമേശ്വരൻ, വിജയ് മേനോൻ, മണികണ്ഠൻ പട്ടാമ്പി, മാസ്റ്റർ അജ്മൽ, കവിത, കെ.പി.എ.സി. ലളിത , ശോഭ മോഹൻ, അംബിക മോഹൻ എന്നിവർ മറ്റു പ്രധാന കഥാപാത്രങ്ങളെ അവതരിപ്പിച്ചിരിക്കുന്നു.
സമീർ താഹീറാണ് ചിത്രത്തിന്റെ ഛായാഗ്രഹണം .
ഗാനരചന റഫീഖ് അഹമ്മദ് നിർവഹിച്ചിരിക്കുന്നു.
ചാലക്കുടിയാണ് ചിത്രത്തിന്റെ ലോക്കേഷൻ.
പുറത്തേക്കുള്ള കണ്ണികൾ നിദ്ര ഇന്റർനെറ്റ് മൂവി ഡാറ്റാബേസിൽ നിദ്ര – മലയാളസംഗീതം.
നിദ്ര (1981-ലെ ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Nidra
ഭരതൻ സംവിധാനം ചെയ്ത് 1981-ൽ പുറത്തിറങ്ങിയ ഒരു മലയാളചലച്ചിത്രമാണ് നിദ്ര .
വിജയ് മേനോൻ , പി.കെ. അബ്രഹാം , ലാലു അലക്സ് , കെ.പി.എ.സി. ലളിത , ശാന്തികൃഷ്ണ , ലാവണ്യ എന്നിവരാണ് പ്രധാനകഥാപാത്രങ്ങളെ അവതരിപ്പിച്ചിരിക്കുന്നത്.
യൂസഫലി കേച്ചേരി , പിൻസൻ കൊറിയ എന്നിവർ രചിച്ച ഗാനങ്ങൾക്ക് ജി. ദേവരാജൻ , 13AD എന്നിവർ സംഗീതം നൽകിയിരിക്കുന്നു.
ആന്റണി ഐസക് , കെ.ജെ. യേശുദാസ് എന്നിവരാണ് ഗാനങ്ങൾ ആലപിച്ചിരിക്കുന്നത്.
ഗാനങ്ങൾ ധന്യ നിമിഷമേ...
- കെ.ജെ. യേശുദാസ് (രാഗം:സുധ ധന്യസി) വെൻ യു ആർ അ സ്ട്രെയ്ഞ്ചർ...
- ആന്റണി ഐസക് അണിയറപ്രവർത്തകർ സംവിധാനം - ഭരതൻ നിർമ്മാണം - ചെറുപുഷ്പം ഫിലിംസ് കഥ - അനന്തു സംഭാഷണം - വിജയൻ കരോട്ട് തിരക്കഥ - ഭരതൻ ഛായാഗ്രഹണം - രാമചന്ദ്രബാബു എഡിറ്റിങ് - സുരേഷ് ബാബു കലാസംവിധാനം - ഭരതൻ ചിത്രീകരണം
ചിത്രത്തിന്റെ നിർമ്മാതാവായ ചെറുപുഷ്പം ഫിലിംസിന്റെ ഉടമയുടെ പാലായിലെ എസ്റ്റേറ്റിലും അതിലെ ഭവനത്തിലുമാണ് ചിത്രത്തിന്റെ ഏറിയ പങ്കും ചിത്രീകരിച്ചിരിക്കുന്നത്.
അവലംബം പുറത്തേക്കുള്ള കണ്ണികൾ നിദ്ര ഇന്റർനെറ്റ് മൂവി ഡാറ്റാബേസിൽ മലയാളം മൂവി ഡാറ്റാബേസിൽ നിന്നും
ഗുരുവായൂർ ദൊരൈ ഗുരുവായൂർ ദൊരൈ (ഇടത്) രവികിരണിന്റെ കൂടെ
മലയാളിയായ ഒരു ഇന്ത്യൻ മൃദംഗവിദ്വാനാണ് ഗുരുവായൂർ ദൊരൈ (ജനനം: 2 ജൂലൈ 1935).
ദക്ഷിണേന്ത്യൻ ക്ലാസിക്കൽ വാദ്യോപകരണമായ മൃദംഗത്തിലെ ഏറ്റവും മുതിർന്ന വാദകരിൽ ഒരാളാണ് അദ്ദേഹം.
പൽഘട്ട് സുബ്ബ അയ്യർ, ഇ പി നാരായണ പിഷരടി എന്നിവരുടെ കീഴിൽ പ്രാഥമിക പരിശീലനം നേടി, പിന്നീട് ഇതിഹാസമൃദംഗവാദകൻ പളനി സുബ്രഹ്മണ്യം പിള്ളയിൽ നിന്നും പഠനം നടത്തി.
എട്ടാമത്തെ വയസ്സിൽ തന്റെ സംഗീത പരിപാടികൾക്ക് തുടക്കം കുറിച്ച ഗുരുവായൂർ ദൊരൈ കഴിഞ്ഞ 60 വർഷമായി കച്ചേരി വേദികളിൽ മൃദംഗ അവതരിപ്പിച്ചുകൊണ്ടിരിക്കുന്നു.
മൃദംഗത്തി ലെ അദ്ദേഹത്തിന്റെ വിശാലമായ പരിശ്രമം ലോകമെമ്പാടും കലയെ പ്രചരിപ്പിക്കാൻ സഹായിച്ചു.
പുതുക്കോട്ടൈ ശൈലിയിലുള്ള മൃദംഗത്തിന്റെ വക്താവായ ഗുരുവായൂർ ദൊരൈ (വൈദ്യനാഥൻ എന്നാണ് അദ്ദേഹത്തിന്റെ യഥാർത്ഥ പേര്) കേരളത്തിലെ ക്ഷേത്ര നഗരമായ ഗുരുവായൂരിൽ ജി എസ് കൃഷ്ണയ്യരുടെയും മീനാക്ഷിയുടെയും മകനായി ജനിച്ചു.
അച്ഛൻ ഒരു പുരോഹിതനും അമ്മ വീട്ടമ്മയുമായിരുന്നു.
അദ്ദേഹത്തിന് രണ്ട് സഹോദരന്മാരും മൂന്ന് സഹോദരിമാരുമുണ്ട്.
അദ്ദേഹത്തിന്റെ സഹോദരി ഗുരുവായൂർ പൊന്നമ്മാൾ അക്കാലത്ത് വളരെ പ്രശസ്തയായ ഗായികയായിരുന്നു.
അദ്ദേഹത്തിന്റെ മറ്റൊരു സഹോദരി മദ്രാസിലെ പ്രശസ്ത സംഗീത അധ്യാപികയാണ്, അദ്ദേഹത്തിന്റെ സഹോദരൻ ജി.കെ.രാജാമണി പാലക്കാട്ട് (കേരളം) താമസിക്കുന്ന ശ്രദ്ധേയനായ വയലിനിസ്റ്റാണ്.
ചെറുപ്പക്കാരനായ ദൊരൈയ്ക്ക് താളവാദ്യത്തോട് താൽപ്പര്യമുണ്ടായിരുന്നു, ഉറക്കത്തിൽ പോലും വിരലുകൊണ്ട് ശരീരത്തിൽ താളമിടുന്നത് പതിവായി കാണപ്പെട്ടു.
അഞ്ചാം വയസ്സിൽ പോളിയോ ബാധിച്ച അദ്ദേഹത്തിന് ഉപരിപഠനത്തിനും ജോലിക്കുമായി ഗുരുവായൂരിന് പുറത്തേക്ക് പോകുന്നത് ദൊരൈക്ക് ബുദ്ധിമുട്ടാണെന്ന് അച്ഛൻ കരുതി.
കുടുംബത്തിൽ ഇതിനകം ഒരു ഗായകനും വയലിനിസ്റ്റും ഉണ്ടായിരുന്നു, ഒരു മൃദംഗവാദകന്റെ കുറവുണ്ടായിരുന്നു.
അതിനാൽ അവനെ മൃദംഗം പഠിപ്പിക്കാൻ അച്ഛൻ തീരുമാനിച്ചു.
പൊന്നമ്മാളും രാജാമണിയും ദൊരൈയും ഒരുമിച്ച് കച്ചേരി നടത്താമെന്നും സഹോദരങ്ങൾ ദൊരൈയെ പരിപാലിക്കുമെന്നും അച്ഛൻ കരുതി.
അതിലുപരിയായി, അവർക്ക് അതിൽ നിന്ന് ഉപജീവനം നടത്താനും കഴിയും.
ആറാമത്തെ വയസ്സിൽ പരേതനായ പലക്കാട് സുബ്ബ അയ്യരുടെ കീഴിലാണ് ദൊരൈ മൃദംഗം പഠിക്കാൻ തുടങ്ങിയത്.
എരനല്ലൂരിലെ ഇ.
പി.നാരായണ പിഷാരടിയും ഇക്കാലത്ത് പഠിപ്പിച്ചു.
പിഷാരടിയുടെ 'മൃദംഗ നാദ മഞ്ജരി' (മൃദംഗത്തിന്റെ പ്രായോഗിക പഠനം) എന്ന പുസ്തകം 2001 സെപ്റ്റംബർ 23-ന് ഗുരുവായൂർ ദൊരൈ പ്രസിദ്ധീകരിച്ചു.
ഇതിഹാസ ഗായകൻ ചെമ്പൈ വൈദ്യനാഥ ഭാഗവതർ പൊന്നമ്മാളിനെ പഠിപ്പിച്ചുകൊണ്ടിരുന്നു.
ഗുരുവായൂരിൽ വരുമ്പോഴെല്ലാം ചെമ്പൈ അവരുടെ വീട്ടിലായിരുന്നു താമസം.
ദൊരൈയുടെ മൃദംഗ പരിശീലനത്തിൽ അദ്ദേഹം സജീവ താൽപ്പര്യം പ്രകടിപ്പിച്ചു.
ദൊരൈ തന്റെ എട്ടാം വയസ്സിൽ തന്റെ അരങ്ങേറ്റം ചെമ്പൈയ്‌ക്കൊപ്പം നടത്തി.
ചെമ്പൈയ്‌ക്കൊപ്പം ഒരു സംഗീത കച്ചേരി അവതരിപ്പിക്കാൻ ആദ്യമായി ചെന്നൈയിലെത്തിയ ദൊരൈയുടെ കരിയറിലെ ഒരു സുവർണ്ണവർഷമായിരുന്നു 1949.
അതിനിടയിലാണ് പൊന്നമ്മാളിന് ഒരു മലയാള സിനിമയിൽ പാടാൻ അവസരം ലഭിച്ചത്.
ചെന്നൈയിൽ അവസരങ്ങൾ കൂടുതലായതിനാൽ അവരുടെ അച്ഛൻ അവിടെ സ്ഥിരതാമസമാക്കാൻ തീരുമാനിച്ചു.
ദൊരൈയും പൊന്നമ്മാളും രാജാമണിയും അച്ഛനും നഗരത്തിലെ ഒരു വാടക വീട്ടിലാണ് താമസിച്ചിരുന്നത്, ബാക്കിയുള്ളവർ ഗുരുവായൂരിൽ താമസിച്ചു.
അതേ വർഷം തന്നെ അദ്ദേഹം തിരുപൂന്തറൈയിൽ വെച്ച് ഐതിഹാസിക മൃദംഗം കലാകാരനായ പഴനി സുബ്രഹ്മണ്യം പിള്ളയെയും കാണാനിടയായി.
1953-ൽ പളനി സുബ്രഹ്മണ്യം പിള്ള മദ്രാസിലേക്ക് താമസം മാറിയതിനുശേഷം,ദൊരൈ അദ്ദേഹത്തോടൊപ്പം ക്ലാസുകൾ ആരംഭിച്ചു.
പുതുക്കോട്ട ശൈലിയിലുള്ള മൃദംഗത്തിന്റെ സങ്കീർണ്ണതകൾ മനസ്സിലാക്കാനും ഉൾക്കൊള്ളാനും ഇത് അദ്ദേഹത്തെ സഹായിച്ചു.
പളനി സുബ്രഹ്മണ്യം പിള്ളയുടെ വസതിയിൽ ഒമ്പത് വർഷത്തോളം ഗുരുകുലവാസം മാതൃകയിൽ ദൊരൈ താമസിച്ചു.
മുസിരി സുബ്രഹ്മണ്യ അയ്യർ , എം ഡി രാമനാഥൻ , ശെമ്മാങ്കുടി ശ്രീനിവാസ ലേഖകൻ , എം എസ് സുബ്ബുലക്ഷ്മി (ന്യൂയോർക്കിലെ കാർണഗീ ഹാളിൽ അവരോടൊപ്പം അവതരിപ്പിച്ചത് ദൊരൈയാണ്), ജി എൻ ബാലസുബ്രഹ്മണ്യം , ദ്വാരം വെങ്കടസ്വാമി നായിഡു, എസ്. ബാലചന്ദർ, എസ്. ബാലചന്ദർ, ചിട്ടി ബാബു, ടി.ആർ. മഹാലിംഗം, ചൗഡയ്യ, പലക്കാട് ഘടം സുന്ദരം, ആലങ്കുടി രാമചന്ദ്രൻ, ജി. ഹരിശങ്കർ എന്നിവരുൾപ്പെടെ ചെറുപ്പത്തിൽത്തന്നെ എല്ലാ പ്രമുഖ കലാകാരന്മാർക്കൊപ്പവും ദൊരൈ മൃദംഗം വായിച്ചു.
ദൊരൈയും സീനിയർ വിഞ്ജമുറി വരദരാജ അയ്യങ്കാരോടൊപ്പം ആന്ധ്രാപ്രദേശിൽ ഉടനീളമുള്ള സംഗീതകച്ചേരികളിൽ പങ്കെടുക്കുകയും ചെയ്തു.
അദ്ദേഹത്തിന്റെ അഭിമുഖത്തിൽ നിന്നുള്ള ഒരു ഭാഗം - "അദ്ദേഹം എന്നെ വളരെയധികം പ്രോത്സാഹിപ്പിച്ചു, എന്നെ അദ്ദേഹത്തിന്റെ കൂടെ നിർത്തുകയും എന്നെ അദ്ദേഹത്തിനുവേണ്ടി വായിക്കാൻ അനുവദിക്കുകയും ചെയ്തു. അതുകൂടാതെ ആന്ധ്രാപ്രദേശിൽ ഞാൻ ധാരാളം കച്ചേറികൾ നടത്തി. ആ സ്ഥലങ്ങളിലെല്ലാം വിഞ്ഞാമുറി വരദരാജ അയ്യങ്കാർ എന്നെയും കൂട്ടി; കാക്കിനാഡ, ഗുണ്ടൂർ, തെനാലി, വിജയവാഡ തുടങ്ങി പല സ്ഥലങ്ങളിലും അദ്ദേഹം എന്നെ കൂട്ടിക്കൊണ്ടുപോയി പരിചയപ്പെടുത്തി. അദ്ദേഹം എന്നെ കൂടെ കൂട്ടിയതിനാൽ ആ സഭകൾ/ആളുകൾ എന്നെ പരിചയപ്പെടുകയും പരിചയപ്പെടുകയും ചെയ്തു".
അഭിമുഖത്തെക്കുറിച്ച് കൂടുതൽ വായിക്കുക
കൂടാതെ, നാഗസ്വരം മാന്ത്രികരുടെ കൂടെ അവതരിപ്പിച്ച ചുരുക്കം ചില മൃദംഗവിദഗ്‌ധരിൽ ഒരാളാണ് അദ്ദേഹം, അതായത് ടി.എൻ.രാജരത്‌നം പിള്ള (1956-ൽ, രാമസേവാ മണ്ഡലി, ബാംഗ്ലൂർ; പി. ഭുവനേശ്വരയ്യ വയലിൻ വായിച്ചു, ബാംഗ്ലൂർ വെങ്കട്‌റാം ഘടം വായിച്ചു, ഒരു ഖഞ്ചിറ കലാകാരനും ടീമിലുണ്ടായിരുന്നു. ), 1951-ൽ തിരുവെങ്ങാട് സുബ്രഹ്മണ്യം പിള്ള, നാമഗിരിപ്പേട്ടൈ കൃഷ്ണൻ (1960-കൾ മുതൽ).
കെ.ജെ.യേശുദാസ് , ടി.എൻ.കൃഷ്ണൻ , ടി.വി.ശങ്കരനാരായണൻ , ടി.എൻ. ശേഷഗോപാലൻ , നെയ്‌വേലി സന്താനഗോപാലൻ , ചിത്രവീണ എൻ. രവികിരൺ, ഫ്ലൂട്ടിസ്റ്റ് ശശാങ്ക് സുബ്രഹ്മണ്യം തുടങ്ങിയ പ്രമുഖ വർത്തമാനകാല കലാകാരന്മാർക്കൊപ്പവും അദ്ദേഹം സംഗീതം അവതരിപ്പിച്ചിട്ടുണ്ട്.
അവാർഡുകൾ സംഗീത കലാശിഖാമണി, 2003, ദി ഇന്ത്യൻ ഫൈൻ ആർട്സ് സൊസൈറ്റി, ചെന്നൈ സംഗീത നാടക അക്കാദമി അവാർഡ് 1996 കലൈമാമണി , 1990 ഗവ.
തമിഴ്നാടിന്റെ സംഗീത നാടക അക്കാദമി ടാഗോർ രത്ന 2011 അവലംബം Guruvayur Dorai എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഗുരുവായൂർ ഏകാദശി ഇംഗ്ലീഷ് വിലാസം https://ml.wikipedia.org/wiki/Guruvayur_Ekadasi ഗുരുവായൂർ ക്ഷേത്രകവാടം
ഗുരുവായൂർ ക്ഷേത്രത്തിലെ പ്രധാനപ്പെട്ട ആട്ടവിശേഷങ്ങളിലൊന്നാണ് വൃശ്ചിമാസത്തിലെ വെളുത്ത ഏകാദശി ദിവസം ആചരിച്ചുവരുന്ന ഗുരുവായൂർ ഏകാദശി .
ഗുരുവായൂരിലെ പ്രതിഷ്ഠാദിനമായാണ് ഇത് കണക്കാക്കിവരുന്നത്.
ഐതിഹ്യപ്രകാരം വൈകുണ്ഠനാഥനാൽ തന്നെ നിർമ്മിയ്ക്കപ്പെട്ടതും, ബ്രഹ്മാവ് , സുതപസ്സ് , കശ്യപൻ , വസുദേവർ എന്നിങ്ങനെ പോയി ഒടുവിൽ ശ്രീകൃഷ്ണഭഗവാന്റെ തന്നെയും പൂജയേറ്റുവാങ്ങിയതുമായ പാതാളാഞ്ജനനിർമ്മിതമായ വിഷ്ണുവിഗ്രഹം, ദേവഗുരുവായ ബൃഹസ്പതിയും വായുദേവനും ചേർന്ന് പ്രതിഷ്ഠ നടത്തിയത് വൃശ്ചികമാസത്തിലെ വെളുത്ത ഏകാദശിനാളിലാണെന്ന് വിശ്വസിയ്ക്കപ്പെടുന്നു.
കുരുക്ഷേത്ര യുദ്ധത്തിനിടയിൽ പ്രിയപ്പെട്ടവരെ ശത്രുപക്ഷത്ത് കണ്ട് തേർതട്ടിൽ തളർന്നിരുന്ന അർജ്ജുനന് ശ്രീകൃഷ്ണൻ ഗീത ഉപദേശിച്ചുകൊടുത്തതും ഈ ദിവസമാണെന്ന് വിശ്വസിച്ചുവരുന്നു.
അതിനാൽ, ഗീതാദിനമായും ഇത് ആചരിയ്ക്കപ്പെടുന്നു.
കേരളത്തിൽ സ്വന്തമായി ഏകാദശി ആഘോഷങ്ങളുള്ള അപൂർവ്വം വൈഷ്ണവക്ഷേത്രങ്ങളിലൊന്നാണ് ഗുരുവായൂർ ക്ഷേത്രം.
ഹൈന്ദവ വിശ്വാസമനുസരിച്ച് വൃശ്ചിക ഏകാദശി ദിവസം മഹാവിഷ്ണുവിനോട്  പ്രാർഥിച്ചാൽ വളരെയധികം ഫലങ്ങൾ ലഭിക്കുമെന്നാണ്.
ഇതേ ദിവസം തന്നെ സർവ്വ ദേവിദേവന്മാരും വിഷ്ണുവിനെ ദർശിക്കാൻ എഴുന്നള്ളുമെന്നും വിശ്വസിക്കപ്പെടുന്നു.
ഈ ദിവസം ക്ഷേത്രത്തിലെത്തി പ്രാർഥിക്കുന്നത് വിശ്വാസികളെ സംബന്ധിച്ചെടുത്തോളം ഏറ്റവും പുണ്യമായ കാര്യം കൂടിയാണ്.
ശ്രേഷ്ഠ വ്രതങ്ങളിലൊന്നായാണ് ഗുരുവായൂർ ഏകാദശി വ്രതത്തെ വിശ്വാസികൾ കരുതുന്നത്.
ആഹാരമൊന്നും കഴിക്കാതെയാണ് വിശ്വാസികൾ സാധാരണമായി ഏകാദശി വ്രതമെടുക്കുന്നത്.
ശാരീരിക അസ്വസ്ഥതകളുള്ളവർ അരിയാഹാരം മാത്രം ഒഴിവാക്കിയും വ്രതമെടുക്കുന്നു.
ഗുരുവായൂർ ഏകാദശി വ്രതം അനുഷ്ഠിച്ചാൽ ഈ ലോകത്തിൽ മാത്രമല്ല, മരണാനന്തര ലോകത്തിലും ഇതിന്റെ ഫലങ്ങൾ ഉണ്ടാകുമെന്നാണ് വിശ്വസിക്കപ്പെടുന്നത്.
സാമ്പത്തിക നേട്ടം, ഐശ്വര്യം, മനശ്ശാന്തി, രോഗശാന്തി തുടങ്ങിയ നേട്ടങ്ങൾ ലഭിക്കുമത്രെ.
വിഷ്ണു പ്രീതിക്കും കുടുംബത്തിൻറെ ഐശ്വര്യത്തിനായും വിശ്വാസികൾ ഏകാദശി വ്രതം അനുഷ്ഠിക്കുന്നു.
ഏകാദശിവ്രതം
ഒരു ചാന്ദ്രമാസത്തിൽ വെളുത്തതും കറുത്തതുമായി രണ്ട് പക്ഷങ്ങളുണ്ടാകും.
ഇരുപക്ഷങ്ങളിലെയും പതിനൊന്നാം ദിവസമാണ് ഏകാദശി എന്നറിയപ്പെടുന്നത്.
ഈ ദിവസം അനുഷ്ഠിയ്ക്കപ്പെടുന്ന വ്രതം വിഷ്ണുപ്രീതികരമായി കണക്കാക്കപ്പെടുന്നു.
ഏകാദശിയുടെ തലേദിവസവും ( ദശമി ) പിറ്റേദിവസവും ( ദ്വാദശി ) കൂടി ഉൾപ്പെടുന്നതാണ് വ്രതം.
തലേന്നും പിറ്റേന്നും ഒരിയ്ക്കലും ഏകാദശിനാളിൽ പൂർണ്ണ ഉപവാസവുമാണ് പറഞ്ഞിട്ടുള്ളത്.
അത് സാധിയ്ക്കാത്തവർ തുളസീതീർത്ഥം സേവിച്ച് ദിവസം കഴിയ്ക്കുന്നു.
പ്രഭാതസ്നാനത്തിനുശേഷം വിഷ്ണുക്ഷേത്രദർശനം നടത്തുന്നതും ഭഗവദ്ഗീത, ശ്രീമദ് ഭാഗവതം , വിഷ്ണുപുരാണം , നാരായണീയം മുതലായ വൈഷ്ണവഗ്രന്ഥങ്ങൾ പാരായണം ചെയ്യുന്നതും അത്യുത്തമം.
ദ്വാദശിനാളിൽ രാവിലെ കുളിച്ച് വിഷ്ണുക്ഷേത്രദർശനം നടത്തി പാരണ വിടുന്നതോടെ വ്രതം സമാപിയ്ക്കുന്നു.
ഏകാദശീവ്രതം രണ്ടുതരത്തിലുണ്ട്.
ദശമിബന്ധമുള്ളതും ഇല്ലാത്തതും.
ദശമിബന്ധമുള്ള ഏകാദശി 'അംബരീഷപക്ഷ ഏകാദശി' അഥവാ 'ഭൂരിപക്ഷ ഏകാദശി' എന്നും ദ്വാദശിബന്ധമുള്ള ഏകാദശി 'രുഗ്മാംഗദപക്ഷ ഏകാദശി' അഥവാ 'ആനന്ദപക്ഷ ഏകാദശി' എന്നും അറിയപ്പെടുന്നു.
ആദ്യത്തേത് സാധാരണ ഹിന്ദുക്കളും, രണ്ടാമത്തേത് വൈഷ്ണവരും എടുക്കുന്നു.
ആദ്യത്തെ കൂട്ടർക്ക് സൂര്യോദയം മുതലാണ് ദിവസാരംഭം.
ഇവരുടെ ചിട്ടയിൽ സൂര്യോദയം കഴിഞ്ഞ് ആറുനാഴിക ഏകാദശിയുണ്ടെങ്കിൽ അന്ന് വ്രതമെടുക്കാവുന്നതാണ്.
എന്നാൽ രണ്ടാമത്തെ കൂട്ടർക്ക് അരുണോദയം (സൂര്യോദയത്തിനും ഒന്നര മണിക്കൂർ മുമ്പ്) മുതലാണ് ദിവസം.
ഇക്കൂട്ടർക്ക് ദശമിബന്ധം പാടില്ല.
തലേദിവസം ദശമി കുറച്ചുണ്ടായാൽ പിറ്റേന്ന് ഏകാദശി തീരെയില്ലെങ്കിലും പിറ്റേന്നാണ് ഇവർ വ്രതമനുഷ്ഠിയ്ക്കുന്നത്.
കേരളത്തിൽ പൊതുവേ രണ്ടാമത്തെ ചിട്ടയനുസരിച്ചാണ് വ്രതം.
ഏകാദശിയുടെ രണ്ടാം പകുതിയും ദ്വാദശിയുടെ ഒന്നാം പകുതിയും ചേർന്ന അറുപതുനാഴിക സമയം 'ഹരിവാസരം' എന്നറിയപ്പെടുന്നു.
ഈ സമയത്ത് ഉറക്കമടക്കമുള്ള എല്ലാ കാര്യങ്ങളും നിഷേധിയ്ക്കപ്പെട്ടിരിയ്ക്കുന്നു.
അഖണ്ഡനാമജപമാണ് ഈ സമയത്ത് വിധിയ്ക്കപ്പെട്ടിരിയ്ക്കുന്നത്.
ഈ സമയം കഴിഞ്ഞാണ് പാരണ വിടുന്നത്.
ഏകാദശിനാളിൽ ക്ഷേത്രത്തിലെ ചടങ്ങുകൾ
ഏകാദശിയ്ക്ക് ഒരുമാസം മുമ്പ് (തുലാമാസത്തിലെ വെളുത്ത ഏകാദശിനാളിൽ) ക്ഷേത്രത്തിൽ ചുറ്റുവിളക്കുകൾ ആരംഭിയ്ക്കുന്നു.
ആദ്യത്തെ ചുറ്റുവിളക്ക് നടത്തുന്നത് പാലക്കാട് ജില്ലയിലെ അലനല്ലൂരിലുള്ള പറമ്പോട്ട് അമ്മിണിയമ്മയുടെ പേരിലാണ്.
ഇവരെക്കൂടാതെ വിവിധ വ്യക്തികളും സംഘടനകളും ഇതിനോടനുബന്ധിച്ച് വിളക്കുകൾ നടത്തിവരുന്നുണ്ട്.
അവയ്ക്ക് ഓരോന്നിന്നും നടത്തിപ്പുക്കാരുടെ പേരനുസരിച്ച് വിശേഷാൽ പേരുകളും പറയപ്പെടുന്നു.
കേരള ഹൈക്കോടതിയിലെ അഭിഭാഷകർ നടത്തുന്ന കോടതി വിളക്ക്, സ്റ്റേറ്റ് ബാങ്ക് ഓഫ് ഇന്ത്യയിലെ ഉദ്യോഗസ്ഥർ നടത്തുന്ന വിളക്കിന് എസ്.ബി.ഐ. വിളക്ക് , കേരള പോലീസ് ഉദ്യോഗസ്ഥർ നടത്തുന്ന വിളക്കിന് പോലീസ് വിളക്ക്, അയ്യപ്പസേവാസംഘം നടത്തുന്ന വിളക്കിന് അതുമായി ബന്ധപ്പെട്ട പേര്, ക്ഷേത്രം പാരമ്പര്യാവകാശികളായ പത്തുകാരുടെ വിളക്കിന് അതുമായി ബന്ധപ്പെട്ട വിളക്ക് - അങ്ങനെ നീണ്ടുപോകുന്നു പേരുകളുടെ നിര.
ഈ ദിവസങ്ങളിൽ ക്ഷേത്രത്തിൽ ധാരാളമായി ഭക്തർ ദർശനത്തിനെത്തുന്നു.
ഈ സമയം ശബരിമല തീർത്ഥാടനകാലം കൂടിയായതിനാൽ ഭക്തജനത്തിരക്ക് പതിന്മടങ്ങാകും.
ഏകാദശിയ്ക്ക് ഒരാഴ്ച മുമ്പുവരുന്ന പഞ്ചമി മുതൽ നവമി വരെയുള്ള വിളക്കുകൾ പാരമ്പര്യവിളക്കുകൾ എന്ന് അറിയപ്പെടുന്നു.
മറ്റുള്ള വിളക്കുകൾ നടത്തുന്നത് പ്രത്യേകം ദിവസങ്ങളിലാണെങ്കിൽ ഈ വിളക്കുകൾ കൃത്യം ഒരേ ദിവസം തന്നെയാണ് നടത്തുന്നത്.
ഇവ നടത്തുന്നത് ഓരോ കുടുംബക്കാരായതുകൊണ്ടാണ് പാരമ്പര്യവിളക്കുകൾ എന്ന പേര് ഈ വിളക്കുകൾക്ക് വന്നത്.
പഞ്ചമിവിളക്ക് നടത്തുന്നത് കാപ്രാട്ട് കുടുംബക്കാരാണ്; ഷഷ്ഠിവിളക്ക് നടത്തുന്നത് മാണിക്കത്ത് കുടുംബക്കാരും.
മാണിക്കത്ത് കുടുംബത്തിലെ കാരണവരായിരുന്ന ചന്ദ്രശേഖരമേനോന്റെ പേരിലാണ് ഷഷ്ഠിവിളക്ക് നടത്തുന്നത്.
സപ്തമിനാളിലെ വിളക്ക് നടത്തുന്നത് ഗുരുവായൂരിലെ പ്രസിദ്ധ ബ്രാഹ്മണകുടുംബമായ നെന്മിനി മനക്കാരാണ്.
ഈ വിളക്കിന് സവിശേഷപ്രാധാന്യമുണ്ട്.
സാധാരണ വിളക്കുകൾക്ക് നെയ്യോ നല്ലെണ്ണയോ ആണ് ഉപയോഗിയ്ക്കാറുള്ളതെങ്കിൽ ഇതിന് ഉപയോഗിയ്ക്കുന്നത് വെളിച്ചെണ്ണയാണ്.
നെന്മിനി മനപ്പറമ്പിലെ തെങ്ങിൽ നിന്നെടുക്കുന്ന വെളിച്ചെണ്ണകൊണ്ടാണ് വിളക്കുകൾ തെളിയിയ്ക്കുന്നത്.
വെളിച്ചെണ്ണ കൊണ്ട് വിളക്കുകൾ കത്തിയ്ക്കുന്നത് കൂടുതൽ ശോഭയുണ്ടാക്കുമെന്ന് വിശ്വസിച്ചുവരുന്നു.
അങ്ങനെ ക്ഷേത്രം മുഴുവൻ ദീപപ്രഭയിൽ കുളിച്ചുനിൽക്കുന്ന കാഴ്ച മനോഹരമാണ്.
അഷ്ടമിവിളക്ക് നടത്തുന്നത് പുലിക്കീഴ് വാര്യക്കാരും നവമിവിളക്ക് നടത്തുന്നത് കൊളാടി വീട്ടുകാരുമാണ്.
ദശമിദിനത്തിലെ വിളക്ക് നടത്തുന്നത് ശ്രീ ഗുരുവായൂരപ്പൻ സങ്കീർത്തന ട്രസ്റ്റ് എന്ന സംഘടനയാണ്.
ഭാഗവതാചാര്യനും ഗുരുവായൂരപ്പന്റെ പരമഭക്തനുമായിരുന്ന ആഞ്ഞം മാധവൻ നമ്പൂതിരി തുടങ്ങിവച്ച ഈ സംഘടന 1970-ലാണ് ദശമിവിളക്കിന്റെ ചുമതലയേറ്റെടുത്തത്.
മുമ്പ് ഈ വിളക്ക് നടത്തിവന്നിരുന്ന കുടുംബം അന്യം നിന്നുപോയതിനെത്തുടർന്നായിരുന്നു ഇത്.
അഷ്ടമി മുതലുള്ള വിളക്കുകൾക്ക് ഭഗവാന്റെ സ്വർണ്ണക്കോലം എഴുന്നള്ളിയ്ക്കും.
ഈ വിളക്കുകൾക്കെല്ലാം അകമ്പടിയായി പഞ്ചവാദ്യം , പഞ്ചാരിമേളം , നാദസ്വരം എന്നിവയോടുകൂടിയ വിശേഷാൽ കാഴ്ചശീവേലികളുമുണ്ടാകും.
ദശമിനാളിൽ രാവിലെ നടതുറന്നുകഴിഞ്ഞാൽ ഏകാദശി കഴിഞ്ഞുവരുന്ന ദ്വാദശിനാളിൽ രാവിലെ ഒമ്പതുമണി വരെ പൂജകൾക്കും ദീപാരാധനയ്ക്കുമല്ലാതെ നടയടയ്ക്കില്ല.
ഏകാദശിനാളിലെ നിർമ്മാല്യദർശനം അതിവിശേഷകരമായി കണക്കാക്കപ്പെടുന്നു.
അന്നേദിവസത്തെ ചുറ്റുവിളക്കും ഉദയാസ്തമനപൂജയും ദേവസ്വം വകയാണ്.
രാവിലെ ഏഴുമണിമുതൽ ക്ഷേത്രം കൂത്തമ്പലത്തിൽ ഗീതാപാരായണമുണ്ടാകും.
ഏകാദശീവ്രതം നോൽക്കുന്ന ഭക്തർ ആഹാരമേ കഴിയ്ക്കരുതെന്നാണ് ചിട്ടയെങ്കിലും ശാരീരികസ്ഥിതി അനുകൂലമല്ലാത്തവർ അരിയാഹാരം മാത്രമേ ഒഴിവാക്കാറുള്ളൂ.
എന്നാൽ ഗുരുവായൂരപ്പന് അന്നും നിവേദ്യങ്ങൾ സാധാരണപോലെത്തന്നെയാണ്.
ഏകാദശിനാളിൽ ഗുരുവായൂരിലെത്തുന്ന ഭക്തർക്കായി വിശേഷാൽ പ്രസാദ ഊട്ടുണ്ടാകാറുണ്ട്.
ഗോതമ്പുചോറ്, കാളൻ, ഗോതമ്പുപായസം എന്നിവയാണ് ഏകാദശി ഊട്ടിനുള്ള വിഭവങ്ങൾ.
രാവിലത്തെ കാഴ്ചശീവേലി കഴിഞ്ഞാൽ ഗുരുവായൂർ കിഴക്കേ നടയിലുള്ള പാർത്ഥസാരഥിക്ഷേത്രത്തിലേയ്ക്ക് പഞ്ചവാദ്യത്തോടുകൂടി എഴുന്നള്ളിപ്പുണ്ടാകും.
മൂന്ന് ആനകളാണ് ഈ എഴുന്നള്ളിപ്പിന് മുന്നിലുണ്ടാകുന്നത്.
വലിയ ആഘോഷത്തോടുകൂടിയ എഴുന്നള്ളിപ്പ് പാർത്ഥസാരഥിക്ഷേത്രത്തിന് മുന്നിലെത്താൻ ഒരുപാട് സമയമെടുക്കും.
വൈകീട്ട് പാർത്ഥസാരഥിക്ഷേത്രത്തിൽ നിന്ന് രഥമെഴുന്നള്ളിപ്പുമുണ്ടാകും.
തമിഴ്നാട് , കർണാടക , ആന്ധ്രാപ്രദേശ് , തെലങ്കാന തുടങ്ങിയ സംസ്ഥാനങ്ങളിലുള്ളതുപോലെ ഭീമാകാരമായ രഥമല്ല പാർത്ഥസാരഥിക്ഷേത്രത്തിൽ നിന്നെഴുന്നള്ളിയ്ക്കുന്നത്.
താരതമ്യേന വളരെ ചെറിയൊരു രഥമാണ്.
സ്വർണ്ണത്തിൽ തീർത്ത ഈ രഥം സ്റ്റിയർറിങ് കൊണ്ടാണ് ഓടിയ്ക്കുന്നത്.
രഥത്തിന്റെ മുന്നിൽ ചമ്മട്ടിയേന്തിയ ശ്രീകൃഷ്ണഭഗവാന്റെയും പുറകിൽ തൊഴുതുനിൽക്കുന്ന അർജ്ജുനന്റെയും രൂപങ്ങൾ പണിതുവച്ചിട്ടുണ്ട്.
1977-ൽ നടന്ന പാർത്ഥസാരഥിക്ഷേത്രം പുനഃപ്രതിഷ്ഠയ്ക്കുശേഷമാണ് ഈ ചടങ്ങ് ആരംഭിച്ചത്.
രഥമെഴുന്നള്ളിപ്പിന് അകമ്പടിയായി ഭക്തരുടെ നാമജപമുണ്ടാകും.
എഴുന്നള്ളിപ്പ് ക്ഷേത്രത്തിലെത്തിച്ചേരാൻ ഏറെ സമയമെടുക്കും.
തുടർന്ന് ക്ഷേത്രത്തെ കുളമടക്കം വലംവച്ചാണ് എഴുന്നള്ളിപ്പ് അവസാനിയ്ക്കുന്നത്.
ഏകാദശിദിവസം അർദ്ധരാത്രി (ദ്വാദശിദിവസം പുലർച്ചെ) ദ്വാദശിപ്പണം സമർപ്പിയ്ക്കൽ എന്ന വിശേഷാൽ ചടങ്ങ് ആരംഭിയ്ക്കും.
ക്ഷേത്രം കൂത്തമ്പലത്തിൽ വച്ചാണ് ഈ ചടങ്ങ് നടത്തപ്പെടുന്നത്.
ശുകപുരം, പെരുവനം, ഇരിഞ്ഞാലക്കുട ഗ്രാമക്കാരായ, അഗ്നിഹോത്രികളായ നമ്പൂതിരിമാർക്ക് ഭക്തർ ദക്ഷിണ നൽകുന്ന ചടങ്ങാണിത്.
ബ്രാഹ്മണശ്രേഷ്ഠരായ അഗ്നിഹോത്രിമാർക്ക് ദക്ഷിണ നൽകുന്നത് അതീവപുണ്യകരമായ കാര്യമാണെന്ന് വിശ്വസിച്ചുവരുന്നു.
ആദ്യത്തെ ദക്ഷിണ സമർപ്പിയ്ക്കുന്നത് ഭഗവാൻ തന്നെയാണെന്നാണ് വിശ്വാസം.
ഭഗവദ്പ്രതിനിധിയായി മേൽശാന്തിയാണ് ദക്ഷിണ സമർപ്പിയ്ക്കുന്നത്.
തുടർന്ന് ദേവസ്വം അധികാരികളും അവസാനം ഭക്തരും സമർപ്പിയ്ക്കുന്നു.
രാവിലെ ഒമ്പതുമണി വരെ പണം സമർപ്പിയ്ക്കൽ അനുസ്യൂതം തുടരുന്നു.
ദ്വാദശിനാളിൽ രാവിലെ ഏഴുമണിയ്ക്ക് ദ്വാദശി ഊട്ട് നടത്തുന്നു.
ഇടിച്ചുപിഴിഞ്ഞ പായസത്തോടെ നടത്തുന്ന സദ്യയാണിത്.
അന്നേദിവസം രാവിലെ ഒമ്പതുമണിയ്ക്ക് നടയടച്ചുകഴിഞ്ഞാൽ പിന്നെ ഉച്ചതിരിഞ്ഞ് മൂന്നരയ്ക്കേ തുറക്കൂ.
ആ സമയം വിവാഹം, ചോറൂൺ, തുലാഭാരം തുടങ്ങിയ കർമ്മങ്ങളൊന്നും നടത്താറില്ല.
ദ്വാദശിയുടെ പിറ്റേ ദിവസം ( ത്രയോദശി നാളിൽ) നടത്തുന്ന ത്രയോദശി ഊട്ട്, തന്റെ ഭക്തനായിരുന്ന ഒരു പരദേശി ബ്രാഹ്മണന്റെ ശ്രാദ്ധം ഭഗവാൻ തന്നെ ഊട്ടുന്ന ചടങ്ങായി വ്യാഖ്യാനിയ്ക്കപ്പെടുന്നു.
മത്തനും നേന്ത്രപ്പഴവും ചേർന്നുള്ള പച്ചടി, മത്തൻ പൊടിത്തൂവൽ, എളവൻ-ചേന-പയർ കൂട്ടുകറി, രസം, പിണ്ടിപ്പായസം എന്നിവയോടുകൂടിയ ത്രയോദശി ഊട്ടോടെ ഗുരുവായൂർ ഏകാദശിച്ചടങ്ങുകൾ അവസാനിയ്ക്കുന്നു.